# Lercol

Lercol$^,$$^,$$^,$ (Lercoul en francés) es una comuna occitana del País de Fois, situada dins lo departament d'Arièja e la region d'Occitània, ancianament de Miègjorn-Pirenèus.

## Geografia
### Perimètre del territòri

Comunas confrontantas de Lercol :
| Vic de Sòs | Ilièr e la Ramada | |
| Sem Golièr | | Siguèr |
| Ausat | Ordino (Andòrra) | |

## Toponimia

La prononciacion es [leɾ'kul]. Las fòrmas ancianas son Elircol en 1182, Lercol en 1246, Lorcono (?) en 1272, Lhercol en 1318-1325 e en 1390, Lercol en 1445 e cap a 1460 (Cronica d'Esquerrièr), Lercolh al sègle XVI. Ni Dauzat, nimai los Féniés dison pas res de Lercol. Segon Felip Carbona, tanben citat per P. Pojada, Lercol poiriá venir del basc le(he)rr « pin », ambe'l romanic còl o le basc olha « cabana », o lo basc ohol « pòst », ligat a le(he)rr per un -k-. Autra solucion basca, ler « pin », ambe kulu « confluéncia de rius, crosament de camins »; lo sens poiriá èsser atal de « crosament de camins del pin ». Segon Patrici Pojada, Los vilatges vesins palatalizan l, al lòc que Lercol o fa pas, o pas mai e las fòrmas de 1318-25 e de 1390 [tanben la del sègle XVI) son d'exemples d'aquela palatalizacion. L'atestacion de 1182 seriá o non le testimòni de la prononciacion d'origina, ambe una vocala iniciala ? L'origina es bascoïda, coma vòl F. Carbona ? Benlèu. Lercol seriá ligat als toponimes catalans en -col, estudiats per Joan Coromines, coma El Bèrcol; l'element col seriá segon Coromines le resultat de *cale prelatin, benlèu ambe'l sens de castèl o generalament de lòc abitat. En acceptant aquela teoria per l'occitan, cossí explicar le primièr element ler- o elir- ? Lo nom demòra escur. Remarcas : cal gaitar las mapas. Lercol es a fòrta altitud sus un travèrs penjalut e sense rius. Entre las ipotèsis de F. Carbona, la d'un crosament de camins es impossibla, la d'un jonhent de rius es improbabla (levat se lo vilatge a cambiat de plaça, mès aval i aviá Sulhac). La rasic calu- es celtica. caleto- a lo sens de « dur », calu-, cala- an probablament lo sens de « pèira ».

## Istòria

* Lercol foguèt annexada a Siguèr entre 1790 e 1794, (coma Gestièrs). Tornèt venir comuna (coma Gestièrs) entre 1795 e 1800

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2020 | (2026) | François Lafon | La França Insomesa | mèstre de conferéncias |
| març de 2008 | 2020 (demission) | Gérard Galy | PS | retirat |
| març de 2001 | 2008 | Jean-Pierre Cuminetti | sense etiqueta | |
| junh de 1995 | 2001 | Noël Augé | sense etiqueta | |
| març de 1983 | 1995 | Jean Augé | PS | |
| | 1983 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Vic de Sòs; es ara del canton de Sabarthès (en francés), donc de Sabartés.

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | 200 | 265 | 254 | 312 | 329 | 310 | 301 | 293 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 247 | 269 | 274 | 281 | 315 | 293 | 279 | 270 | 254 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 221 | 188 | 178 | 142 | 118 | 99 | 82 | 51 | 29 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 13 | 8 | 5 | 19 | 21 | 18 | 34 | 30 | Cercar |
| 2009 | 2010 |
| 23 23 | 23 23 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 19 abitants e la densitat èra de 1 ab/km².

## Luòcs e monuments

* Lercol sus son travèrs.
* Le vilatge.
* Lercol al fons.
* La dintrada del vilatge.
* Plancarta a la dintrada del vilatge.
* Lercol en flors.
* Chaminèia.
* « Joves pastres ».
* Merens.
* Vist de Lercol, Gestièrs en fàcia e Siguèr al fons de la valh.
* Lercol en ivèrn.
* Montanhas vistas de Lercol.

## Véser tanben

* Comunas d'Arièja

## Nòtas

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* 1 2 Patrici Poujade, Dictionnaire toponymique de l'Ariège, ed. IEO d'Arièja, 2021, p. 237-238
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 97-98
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 97
* ↑ http://cassini.ehess.fr/cassini/fr/html/fiche.php?select_resultat=19243
* Portal de Lengadòc